open-index/open-wikipedia-markdown huggingface dataset:
Tripterygiidae

Die **Drievinne** (*Tripterygiidae*) is 'n vis-familie van die orde Perciformes. Daar is dertig genera met minstens 140 spesies in die familie. Twaalf van die spesies kom aan die Suid-Afrikaanse kus voor.

## Kenmerke 
Die uitstaande kenmerk van die familie is die feit dat hulle drie dorsale vinne het. Die liggaam is lank en platterig en is bedek met klein skubbe. Die familie word 2 – 8&nbsp;cm groot. Die familie is gewoonlik alleenswemmers en eet klein  ongewerweldes.

## Genera 
Die volgende genera en gepaardgaande spesies kom aan die Suid-Afrikaanse kus voor:

* *Cremnochorites*
::* *Cremnochorites capensis* - Kaapse drievin

* *Helcogramma*
::* *Helcogramma fuscopinna* - Swartvin-drievin
::* *Helcogramma obtusirostris* - Rooilippies-drievin

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Borne, Nederland

**Borne** lê in die provinsie Overijssel in Nederland (in Twente), met 'n oppervlakte van slegs 26 vierkante kilometer en meer as 21&nbsp;000 inwoners.

## Plekke 
Plekke in die munisipale gebied van Borne:
Borne, Hertme en Zenderen
Doris Brasch

**Doris Brasch** (* 19 September 1929, † 2012)

## Lewensloop 
Brasch is op 19 September 1929 op Rysmierbult naby Potchefstroom in die destydse Wes-Transvaal gebore, waar sy reeds op 14-jarige ouderdom met sanglesse begin het.  Toe sy saam met haar gesin in 1947 na Johannesburg verhuis het, het sy musiek studeer onder Sophie Ginkewitz (wat self onder Lili Lehmann gestudeer het).  Sy het bekendheid verwerf vir haar Lieder-uitvoerings van komponiste soos Schubert, Wolf, Schumann, Mahler en Strauss en haar interpretasies van radio-uitvoerings soos *Amelia gaan na die Bal* (van Menotti), *Eugene Onegin* (van Tsjaikofski) en *Die Troue van Figaro* (van Mozart).

Brasch het ook verskeie kere saam met die simfonie-orkeste van Johannesburg, Kaapstad en Durban opgetree en saam met die bariton Bob Borowsky getoer.  Verder het sy operarolle in onder meer *Die towerfluit* gespeel en was die sopraan in ’n uitvoering van Gustav Mahler se Tweede simfonie, die Opstandingsimfonie.  Die ongeveer 30 opnames van kinderliedjies wat sy saam met Dawie Couzyn (vir die Afrikaanse liedjies) en Bob Williams, Jimmy Rayson en Ronnie Wilson (vir die Engelse liedjies) gemaak het was in groot aanvraag.  Die meeste van hierdie liedjies is deur Betty Misheiker geskryf en gekomponeer.

As soliste, en in samewerking met Couzyn, het sy Afrikaanse tradisionele en populêre musiek opgeneem.  Brasch het dan ook saam met Natalse Raad vir die Uitvoerende Kunste en Transvaalse Raad vir die Uitvoerende Kunste getoer.  Sy was ook deel van 'n geselskap wat Suidwes-Afrika besoek het as lid van die Suid-Afrikaanse Raad vir Uitvoerende Kunste.  Sy het opgetree tydens die inhuldiging van Suid-Afrika se eerste staatspresident, C.R. Swart, en sy het die rol van die heks vertolk in Engelbert Humperdinck se *Hänsel und Gretel* by die inhuldigingsfees van die Staatsteater in Johannesburg.  Sedert 1973 het sy musiekprogramme by Suid-Afrikaanse skole aangebied.

Brasch was 54 jaar lank met Nathan Cooperman getroud. Hulle het 'n dogter (Janine) en 'n seun gehad.

Sy is in Januarie 2012 oorlede.

## Verwysings 
## Eksterne skakels 
* 
* 
*
Slankglasvis

Die **Slankglasvis** (*Ambassis natalensis*) is 'n vis wat voorkom aan Madagaskar, Mauritius en die aan die ooskus van Afrika, van die Zambezirivier tot by Oos-Londen. In Engels staan die vis bekend as die *Smooth glassy*.

## Voorkoms 
Die vis is silwerkleurig en die membraam tussen die 2de en 4de dorsale vin se stekels is swart. Die skubbe aan die bokant van die vis het swart rante en die vissie word nie langer as 10&nbsp;cm nie. Die vis het geen kommersiële waarde nie en word slegs gebruik vir aas.

## Habitat 
Die vis verkies om in riviermondings en beskuttte kuswater te leef. Die wyfie skiet kuit vanaf Augustus tot November. Hulle vreet hoofsaaklik in die dag en vroeë aand en vreet onder andere soöplankton, alge en insek larwes. Die vis oorleef ook in akwariums.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Ambassis-natalensis.html
Rex-kat

duimnael|240px|’n Devon-rex.

’n **Rex-kat** is een van verskillende katrasse wat uitgeken kan word aan sy pels, wat óf gekrul óf gegolf is.

Die katte se gekrulde of gegolfde pels is die gevolg van ’n mutasie in die gene. Rex-mutasies ontstaan oor die hele wêreld, onafhanklik van mekaar. Soms is dit vanweë ’n resessiewe geen en soms vanweë ’n dominante geen. Sommige van die katte word geteel om nuwe rasse te skep, terwyl ander nie verder ontwikkel word nie.

Daar is vandag verskeie rex-katrasse, soos die Corniese rex, Devon-rex, Duitse rex, LaPerm, Oregon-rex en Selkirk-rex.

## Galery 

Lêer:Vacht germanrex kitten.JPG|Die pels van ’n vyf maande oue Duitse rex
Lêer:Vacht rexkitten.jpg|Die pels van ’n nege weke oue Duitse rex
Lêer:Vacht crx.jpg|Die pels van ’n klein Corniese rex-katjie
Lêer:Vacht crx2.jpg|Die pels van ’n volwasse Corniese rex

## Verdere leesstof 
* Ashford, Alison. Rex Cats, Batsford Books, 1972

20px|linksHierdie artikel is vertaal van die Nederlandse Wikipedia
Halfmaan-klipkabeljou

Die **halfmaan-klipkabeljou** (*Epinephelus rivulatus*) is 'n vis wat voorkom in die Indiese-Pasifiese area, Oman, Madagaskar en aan die ooskus van Afrika van Kenia tot Knysna. In Engels staan die vis bekend as die *Halfmoon rockcod*.

## Voorkoms 
Die vis se kleur pas aan by die omgewing maar dit is oor die algemeen rooierig tot groen-bruin met 'n wit of ligblou kolletjie op elke skub wat op die lyf is. Daar is vyf breë vertikale donker strepe oor die lyf en daar is ook vyf blou strepies wat van die oë uitstraal. Die vis word tot 50&nbsp;cm lank en 4&nbsp;kg swaar.

## Habitat 
Die vis leef in rots en koraalriwwe tot op dieptes van 150&nbsp;m. Wanneer die vis bedreig voel, kyk hy die aanvaller direk aan en maak sy pektorale vinne oop. Die vlekke op die vinne lyk dan soos twee groot oë. Die vis eet klein vissies en skaaldiere. Die wyfies skiet kuit van Julie tot November.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Epinephelus-rivulatus.html
Marcus Trescothick

**Marcus Edward Trescothick** (gebore 25 Desember 1975 in Keynsham, Somerset) is 'n voormalige Engelse krieketspeler. Hy het onder meer tydens die Kampioenetrofeë in  2000, 2002 en 2004, asook die Krieketwêreldbeker 2003 vir Engeland gekolf.

## Eksterne skakels 
*  Marcus Trescothick se profiel op ESPNcricinfo
Priacanthidae

Die **Grootoē** (*Priacanthidae*) is 'n vis-familie wat hoort tot die orde Perciformes. Daar is vier genera met agtien spesies wat hoort tot dié familie en vier van die spesies kom aan die Suid-Afrikaanse kus voor.

## Kenmerke 
Die familie se lywe is reghoekig met een dorsale vin en die pektorale vin is kleiner as die bekken vinne en korter as die kop. Die hele lyf en kop is bedek met klein skubbe. Die familie se grootte wissel van 30 – 60&nbsp;cm. Hulle is oor die algemeen bodem bewoners wat in water van 1 – 400&nbsp;m diep voorkom. Die familie is naglewend en eet hoofsaaklik soöplankton. Die oë is bedek met 'n *tapetum lucidum* - 'n weerkaatsende laag agter in die retina - wat vir die vis die opmerklike oë glans gee.

## Genera 
Die volgende genera en spesies kom aan die Suid-Afrikaanse kus voor:

* *Heteropriacanthus*
::* *Heteropriacanthus cruentatus* - Glasgrootoog

* *Priacanthus*
::* *Priacanthus hamrur* - Sekelstert grootoog

Lêer:Maldives_Bullseye_(Priacanthus_hamrur).jpg|Sekelstert grootoog (*Priacanthus hamrur*) in die Maldives.
Lêer:Bigeye1.JPG|*Priancanthus blochii* van die Rooisee.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Geelstert-klipkabeljou

Die **geelstert-klipkabeljou** (*Epinephelus flavocaeruleus*) is 'n vis wat voorkom in die Indiese Oseaan en aan die ooskus van Afrika van Oman tot Algoabaai. In Engels staan die vis bekend as die *Blue and yellow rockcod*.

## Voorkoms 
Die vis se kop en lyf is donker blou terwyl al die vinne en kakebeen helder geel is. By party visse is die hoekpunte van die stertvin en die rante van die dorsale-, anale- en bekkenvinne swarterig. Die vis word tot 90&nbsp;cm groot en 17&nbsp;kg swaar.

## Habitat 
Die vis leef in riwwe en rotsbodems tot op dieptes van 150&nbsp;m. Die onvolwasse visse verkies vlak water en die volwasse visse dieper water. Die vis vreet onder andere vis, krap, garnale, tjokka en seekat. Die wyfies skiet kuit gedurende November tot Desember by Kenia. Dit is 'n goeie eetvis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Epinephelus-flavocaeruleus.html
Kaapse klipling

Die **Kaapse klipling** (*Gaidropsarus capensis*) is 'n vis wat endemies aan Suider-Afrika is en kom voor vanaf die rif by Walvisbaai tot by Oos-Londen. In Engels staan die vis bekend as die *Cape rockling*.

## Voorkoms 
Die vis se kop en lyf is goudbruin en die pens en bekkenvinne is bleekwit. Die dorsale en anale vinne is gelerig en lank. Daar is twee baarde weerskante van die neus en een op die ken. Die vis word tot 18&nbsp;cm groot.

## Habitat 
Die vis leef in rotsagtige areas in water wat tot 50&nbsp;m diep is; hulle kruip altyd onder die rotse weg. Die wyfies skiet kuit regdeur die jaar. Die vis het geen kommersiële waarde nie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Gaidropsarus-capensis.html
Phycidae

duimnael|regs|240px|*Urophycis regia*

Die **Kliplinge** (*Phycidae*) is 'n vis-familie wat hoort tot die orde Gadiformes. Daar is vyf genera met sewe en twintig spesies wat hoort tot dié familie en twee van die spesies kom aan die Suid-Afrikaanse kus voor. Die familie se klassifikasie is nog nie gefinaliseer nie.

## Kenmerke 
Die familie se lywe is lank met die kieue splete wat hoër as die pektorale vinne strek. Die meeste spesies leef op die kontinentale bank terwyl enkele spesies in riviermondings of varswater leef. Die grootte wissel van 16&nbsp;cm tot 1.2&nbsp;m.

## Genus 
Die volgende genus en spesies kom aan die Suid-Afrikaanse kus voor:

* *Gaidropsarus*
::* *Gaidropsarus capensis* - Kaapse klipling
::* *Gaidropsarus novaezelandiae*

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/FamilySummary.php?ID=506
Eksotiese korthaarkat

Die **eksotiese korthaarkat** (Engels: *Exotic Shorthair*) is ’n katras wat ontwikkel is om ’n kortharige weergawe van die Persiese kat te wees.

## Geskiedenis 
duimnael|links|120px|Eksotiese mannetjie van 12 maande oud.
Die Persiese kat is in die 1950's in die geheim deur telers van Amerikaanse korthaarkatte gebruik om hul katras te "verbeter". Die hibride-voorkoms het in dié tyd erkenning op skoue begin gekry, maar telers wat ongelukkig was met die veranderinge, het daarin geslaag om korthaarkatte wat tekens van hibridisering toon, gediskwalifiseer te kry. Een teler van korthaarkatte wat die moontlikhede van die kruising tussen dié katte en die Persiese kat raakgesien het, het eindelik die Amerikaanse Cat Fanciers' Association (CFA) sover gekry om die katte in 1966 as ’n nuwe ras te erken met die naam eksotiese korthaarkat. Tydens die teelprogram is kruisings ook gedoen met die Russiese bloukat en Birmaanse kat. Die Europese Fédération Internationale Féline het die eksotiese korthaarkat in 1986 erken.

Vanweë gereelde kruistelings met Persiese katte, het sommige katte die resessiewe geen vir lang hare. Dit bring mee dat een uit elke vier eksotiese korthaarkatte lang hare kan hê.

Sommige verenigings soos die CFA beskou dié langharige weergawes nie as Persiese katte nie, terwyl The International Cat Association (TICA) dit wel doen. Ander verenigings beskou hulle weer as ’n aparte eksotiese langhaarkat.

## Beskrywing 
Die kat word soms beskryf as "die luiaard se Persiese kat" omdat hulle die voorkoms van dié katte het, maar danksy hul kort hare nie dieselfde versorging nodig het nie. Hulle stem baie ooreen met Persiese katte, ook wat geaardheid betref, maar is effens lewendiger. Hulle is nuuskierig en spelerig en vriendelik met ander katte en honde.

Die eksotiese korthaarkat het ’n kompakte, ronde, sterk lyf met ’n kort nek. Dit het groot, ronde oë, ’n kort wipneus en klein ore. Alle kleure word erken.

## Sien ook 
Lys van katrasse

## Verwysings 
## Eksterne skakels 
* Suider-Afrikaanse standaarde 
* Cat Fanciers Association Exotic Breed Council
* Worldwide Exotic Shorthair Breeders Directory
*
*15px Hierdie artikel is vertaal uit die Engelse Wikipedia
Koos Bekker

**Koos Bekker** (Potchefstroom, 14 Desember 1952 - ) is 'n media-entrepeneur en wêreldwye sakeman. Hy is tans die voorsitter van die direksie en die vorige hoof- uitvoerende beampte van Naspers, 'n mediagroep wat hom veral toespits op ontluikende markte en aktief is in internet, drukmedia, televisie en ander vertakkings van die mediabedryf in 129 lande.

Hy was in 1985 een van die stigterslede van M-Net, wat mettertyd na 48 lande uitgebrei het. In die 1990's het hy en vennote MTN begin. Hy dien tot 1997 as hoof- uitvoerende beampte van MIH, waarna hy by Naspers oorneem. Sedertdien is die groep se teenwoordigheid in die internetbedryf uitgebrei en 'n sterk buitelandse teenwoordigheid is gevestig in onder meer Oos-Europa, Latyns-Amerika, China (waar Naspers se Tencent Holdings Limited in 2012 17&nbsp;000 werknemers gehad het vergeleke met Media24 se 7&nbsp;000 werknemers in Suid-Afrika), Indië en Rusland, en het die leier in betaal-TV in Afrika geword.

Bekker het op 1 April 2014 uitgetree nadat sy kontrak reeds in Maart 2013 verstryk het, maar met 'n jaar verleng is. Bob van Dijk, vorige hoof van Naspers se e-handel-afdeling, het hom opgevolg. Bekker het daarna vir 'n jaar lank gereis en navorsing gedoen oor toekomstige groeigeleenthede vir Naspers. In April 2015 het hy die voorsitterskap van die direksie by Ton Vosloo oorgeneem.

## Verwysings 
## Eksterne skakels 
* Who's Who of Southern Africa
Aartappel-baars

Die **aartappel-baars** (*Epinephelus tukula*) is 'n vis wat voorkom in die Indiese-Pasifiese area, die Rooisee en aan die ooskus van Afrika van Oman tot by die Aliwal-bank langs Suid-Afrika. In Engels staan die vis bekend as die *Potato bass*.

## Voorkoms 
[duimnael|links|'n Aartappel-baars word deur 2 vissies (*[Labroides dimidiatus*) skoongemaak.]]

Die vis se kop en lyf is grys met verskeie donker vlekke wat wyd uitmekaar is. Die vlekke is groter as die oë en hulle vorm is rond, ovaal of langwerpig. Daar is swart kolletjies op die vinne wat kleiner is op die bekken en anale vinne. Die vis word tot 2.2&nbsp;m lank en 300&nbsp;kg swaar.

## Habitat 
Die vis leef in koraalriwwe in water wat 10 – 230&nbsp;m diep is terwyl die onvolwassenes in getypoele leef. Die vis is gebiedsgebonde en is nie bang vir skubaduikers nie, derhalwe is daar 'n verbod geplaas op die skiet van die visse deur duikers. Die vis is nie 'n gewilde eetvis nie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* Fishbase: *Epinephelus tukula*
Marmer-luiperdkabeljou

Die **marmer-luiperdkabeljou** (*Plectropomus punctatus*) is 'n vis wat voorkom in die westelike Indiese Oseaan, Oman, die eilande van suidwestelike Indiese Oseaan en aan die ooskus van Afrika van Kenia tot by die Aliwal-bank. In Engels staan die vis bekend as die *Marbled coralgrouper*.

## Voorkoms 
Die vis is bruin tot oranje van kleur, groenerig aan die bokant met onreëlmatige vlekke op die lyf. Die vinne is donker met blou rante. Die onvolwasse visse is bruin met wit kolletjies op die lyf. Die vis word tot 1.1&nbsp;m en 12.2&nbsp;kg swaar.

## Habitat 
Die vis verkies vlak riwwe om in te leef. Die volwassenes kom op dieptes van 62&nbsp;m voor en die spesie vreet ander vis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Plectropomus-punctatus.html
Geelrant-maanstert

Die **geelrant-maanstert** (*Variola louti*) is 'n vis wat voorkom in die Indiese-Pasifiese area, die Rooisee en aan die ooskus van Afrika tot by Port St. Johns. In Engels staan die vis bekend as die *Yellow-edge lyretail*.

## Voorkoms 
Die vis se kop, lyf en vinne is bruin tot oranje-rooi en die lyf is bedek met kolletjies waarvan die kleur wissel van blou tot pienk. Die agterste rante van die al die vinne is helder geel. Die onvolwasse visse het 'n horisontale band wat bestaan uit 'n klomp onreëlmatige swart vlekke terwyl die onderkant witterig is met 'n swart kol op die stertvin en daar blou kolle op die hele lyf is. Die vis word 81&nbsp;cm groot en weeg tot 12&nbsp;kg.

## Habitat 
Die vis leef in koraalriwwe wat ver van die kus is en by eilande in water wat 3 – 50&nbsp;m diep is. Die vis eet ander vis, party soorte krappe en garnale. Die wyfie skiet kuit van Desember tot Februarie. Party van die visse veroorsaak *ciguatera* vergiftiging.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Variola-louti.html
Beretta

duimnael|links|'n Beretta-pistool.
**Beretta** is een van die oudste wapenfabrikate in Europa. Bartolomeo Beretta het reeds in die 15de eeu 'n klein wapenwerkplek in die streek Val Trompia in Noord-Italië gehad. Aan die einde van die 18de eeu het Pietro Beretta die industrie oorheers. Hy lewer verskeie gewere aan die leër van Napoleon. Die laaste groot bestelling is deur die Amerikaanse Leër geplaas vir die lewering van Beretta M9-pistole in die kaliber 9mm-parabellum.
Ciguatera

duimnael|regs|300px|Chemiese struktuur van siguatoksien-CTX1B.

**Ciguatera** is die vergiftiging deur inname van die gifstof *siguatoksien*. Siguatoksien kom in alge in tropiese gebiede voor, veral in die Stille Oseaan en die noorde van die Karibiese See, waaronder die seë rondom Saba (Sababank), Sint Eustatius en Sint Maartin.

Visse eet die alge waarna die gifstof uiteindelik na mense wat vis eet oorgedra word. Groot roofvisse soos die barrakuda, bontpalings en tandbaars kan hoë konsentrasies van die gif bevat. Siguatoksien is hittebestand en word nie vernietig as die vis gekook of gebak word nie.

Algemene simptome is naarheid, braking, diarree, hoofpyn, spierpyn en hallusinasies. Daar bestaan geen spesifieke behandeling teen siguateravergiftiging nie. Slegs die simptome kan behandel word. Dit kan voorkom word deur nie vis uit risikogebiede te eet nie.

## Sien ook 
* Seekos-allergie
Sesstreep-seepvis

Die **sesstreep-seepvis** (*Grammistes sexlineatus*) is 'n vis wat voorkom in die Indiese-Pasifiese area, die Rooisee, die westelike Indiese Oseaan en aan die ooskus van Afrika van Oman tot by Algoabaai. In Engels staan die vis bekend as die *Sixstripe soapfish*.

## Voorkoms 
duimnael|links|200px|'n Volwasse sesstreep-seepvis.

Die vis se lyf is donkerbruin met 4-6 geel horisontale strepe op. By die ouer visse lyk die strepe soos stippellyne. Die onvolwasse vissies het geel kolle op. Die vis word tot 27&nbsp;cm lank.

## Habitat en gewoontes 
Die vis leef in vlak koraal- en rotsriwwe en die onvolwasse vissies in getypoele. Hulle word nooit dieper as 50&nbsp;m gesien nie. Die vis se vel produseer 'n laag giftige slym as afweermiddel, dit gee die vis 'n slegte smaak. Die spesie is alleenswemmers en vreet skaaldiere en vis. Die vis kan in akwariums oorleef.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Grammistes-sexlineatus.html
Pylkop-seepvis

Die **pylkop-seepvis** (*Belonoperca chabanaudi*) is 'n vis wat voorkom in die Indies-Pasifiese area en aan die ooskus van Afrika van Kenia tot by Sodwanabaai. Dit kom nie voor in die Rooisee of Oman nie. In Engels staan die vis bekend as die *Arrowhead soapfish*.

## Voorkoms 
Die vis se hele lyf is groen blou tot bruin van kleur en bedek met donkerbruin kolletjies. Daar is 'n helder geel vlek aan die bokant van die stertvin se basis en 'n groot swart kol met 'n blou rant op die eerste dorsale vin. Die vis word tot 15&nbsp;cm groot.

## Habitat 
Die vis leef in grotte en onder rotsriwwe in water wat 4 – 50&nbsp;m diep is. Hulle vreet hoofsaaklik klein vissies en skaaldiere. Die vis se vel produseer 'n toksiese slym as 'n afweermiddel, wat die vis 'n slegte smaak gee.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Belonoperca-chabanaudi.html
Molidae

Die **Sonvisse** (Molidae) is 'n vis-familie wat hoort tot die orde Tetraodontiformes. Daar is drie genera met vier of vyf spesies wat hoort tot dié familie en vier van die spesies kom aan die Suid-Afrikaanse kus voor.

## Kenmerke 
Die familie se lywe is lank ovaalvormig en lyk asof die agterkant stomp-af gesny is. Daar is nie werklik 'n stertvin nie. Die dorsale en anale vinne is lank en smal en daar is geen bekken vinne nie. Die grootte wissel van 80&nbsp;cm tot 3&nbsp;m. Hulle kom gewoonlik in die oop see voor, ver van land. Hulle eet hoofsaaklik planltonies jellievisse en ander see diertjies. Hulle verkies warmer waters.

## Genus 
Die volgende genus en gepaardgaande spesies kom aan die Suid-Afrikaanse kus voor:

* *Mola*
::* *Mola mola* - Sonvis
::* *Mola ramsayi* - Suidelike sonvis

Ander genera wat tot die familie hoort is:
* *Masturus*
::* *Masturus lanceolatus* - Skerpstert-sonvis

* *Ranzania*
::* *Ranzania laevis* - Rompvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakels 
* Inligting oor Molidae op FishBase.org
* The Open Ocean  *MarineBio.org*. Opgedateer: 28 Augustus 2011.
Oekraïense lefkoi

Die **Oekraïense lefkoi** (Oekraïens: Український левкой) is ’n haarlose katras met ore wat na die binnekant toe vou.

## Geskiedenis 
Die Oekraïense lefkoi is ’n nuwe katras wat van 2000 af in die Oekraïne ontwikkel is deur die haarlose Don-sfinks en Skotse vouoorkatte te kruis. Ook Oosterse en huiskatte is gebruik om die lefkoi se besonderse voorkoms te verkry. Die kat is in 2005 in die Oekraïne erken en in 2010 in Rusland.

## Beskrywing 
Die katte het geen of min hare. Die lyf is middelmatig tot lank, gespierd en slank. Die bene is taamlik lank met ’n goeie beenstruktuur. Die kop is wigvormig en die oë groot en skuins. Die ore is groot en sit hoog teen die kop, en ½ tot ⅓ van elke oor moet na die voorkant toe omvou sonder om aan die kop te raak. Alle kleure word aanvaar.

Die lefkoi is ’n vriendelike, spelerige en intelligente kat en kom goed met mense oor die weg.

## Sien ook 
Lys van katrasse

## Eksterne skakels 
* The International Cat Fanciers' Association, Oekraïne)
* Inligting oor die lefkoi
* Geskiedenis en standaarde 
*
*15px Hierdie artikel is vertaal uit die Engelse Wikipedia
John Knox

**John Knox** (* ca. 1513–1514 – † 24 November 1572) was ’n Skotse predikant en ’n leier van die Protestantse Hervorming wat beskou word as die stigter van die Presbiteriaanse denominasie in Skotland (tans die Kerk van Skotland).  Hy het moontlik opvoeding aan die Universiteit van St. Andrews ontvang en as ’n notaris-priester gewerk.  Hy is beïnvloed deur vroeë kerkhervormers soos George Wishart en het by die beweging om die Skotse kerk te hervorm aangesluit.  Hy is vasgevang in die kerklike en politieke gebeure waarby die moord op Kardinaal Beaton in 1546 betrek is, asook die intervensie van Marie van Guise, die Skotse landvoog.  Hy is die volgende jaar deur Franse magte gevange geneem en met sy vrylating in 1549 na Engeland verban.

Terwyl hy in ballingskap was, was Knox gelisensieerd om in die Kerk van Engeland te werk, waar hy in die range gestyg het tot koninklike kapelaan vir Koning Eduard VI van Engeland.  Hy het ’n hervormende invloed op die teks van die Algemene Gebedeboek (*Book of Common Prayer*) gehad.  In Engeland het hy sy eerste vrou, Margery Bowes ontmoet.  Toe Maria Tudor die troon bestyg het en die Rooms-Katolieke Kerk heringestel het, is Knox gedwing om uit sy posisie te bedank en die land te verlaat.  Knox het na Genève en daarna na Frankfurt gegaan.  In Genève het hy Johannes Calvyn ontmoet van wie hy ervaring en kennis in Hervormingsteologie en Presbiteriaanse kerkreg gekry het.  Hy het ’n nuwe diensorde geskep wat uiteindelik deur die hervormde kerk in Skotland aangeneem is.  Hy het Genève verlaat om hoof van die Engelse vlugtelinge-kerk in Frankfurt te word, maar hy moes die plek verlaat weens verskille rakende die liturgie.  Sy verwantskap met die Kerk van Engeland het hier tot ’n einde gekom.

Met sy terugkeer na Skotland het hy die Protestantse Reformasie in Skotland gelei tesame met die Skotse Protestantse adel.  Die beweging kan gesien word as ’n rewolusie omdat dit gelei het tot die verdringing van Marie van Guise wat Skotland namens haar jong dogter, Maria I van Skotland regeer het.  Knox het help skryf aan die belydenis van geloof en die kerklike orde vir die nuutgestigte kerk, bekend as die Kirk.  Hy het steeds as geloofsleier van die Protestante onder die regering van Marie opgetree.  In verskeie onderhoude met die koningin het Knox haar gewaarsku oor haar ondersteuning van die Katolieke gebruike.  Toe sy gevange geneem is vir haar beweerde betrokkenheid in die moord van haar man, Lord Darnley, en Koning Jakobus VI in haar plek gekroon is, het hy openlik vir haar teregstelling gepleit. Hy het byna sy hele lewe lank gepreek en hom eers een jaar voor sy afsterwe geleidelik uit die openbare lewe begin terugtrek. Knox het sy laaste lewensjaar in St. Andrews deurgebring.

## Eksterne skakels
Malabar-klipkabeljou

Die **malabar-klipkabeljou** (*Epinephelus malabaricus*) is 'n vis wat voorkom in die Indiese-Pasifiese area, die Rooisee en aan die ooskus van Afrika van Oman tot by Oos-Londen. In Engels staan die vis bekend as die *Malabar rockcod*.

## Voorkoms 
Die vis se kop en lyf is grys tot bruin van kleur en daar is gewoonlik vyf donkerder vertikale breë strepe oor die lyf. Die lyf is ook bedeel met swart kolletjies en onreëlmatige wit vlekke. Soos die vis verouder verdwyn die strepe en vlekke en die swart kolletjies neem toe. Die vis word 1.2&nbsp;m lank en weeg dan 25&nbsp;kg.

## Habitat 
Die vis leef in koraal- en rots riwwe, getypoele, riviermondings tot op dieptes van 150&nbsp;m en vreet vis, skaaldiere en somtyds seekatte ook. Die wyfies skiet kuit van Augustus tot Oktober.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Epinephelus-malabaricus.html
Chausie

Die **Chausie** is ’n kortharige, hibridiese katras. Dit word in Engels ook soms *Jungle Curl, Stone Cougar* of *Mountain Cougar* genoem.

## Geskiedenis 
duimnael|140px|links|’n Klein Chausie-katjie.
Die Chausie is ’n hibride tussen die huiskat (*Felis catus*) en die moeraskat (*Felis chaus*). Die huiskat wat die meeste gebruik word vir die teling van die Chausie is die Abessiniese kat omdat hy dieselfde voorkoms en aktiewe gewoontes as die moeraskat het, hoewel hy baie kleiner is.

Chausies is in die 1960's en 1970's die eerste keer geteel. Hulle het in 1995 registrasiestatus by The International Cat Association (TICA) gekry. In 2001 is die kat se status so verander dat net diere wat drie geslagte (F3) of verder verwyder is van die wilde moeraskat in skoue toegelaat is. In 2003 is dit verander na Gevorderde Nuwe Ras.

## Beskrywing 
Vanweë die wisselende groottes van die ouers kan ’n Chausie tussen 6,5 en 10&nbsp;kg weeg. Die mannetjies is groter as die wyfies. Hul lywe is lank en lenig. Hulle het drie kleure: bruin strepies, effeswart en sout-en-peperkleurig. Die oë moet verkieslik goud of geel wees, maar neutbruin en liggroen word ook aanvaar. Die ore is merkbaar spesiaal – groot en beweeglik.

Die katte is besonder aktief, lojaal en hou van ander troeteldiere.

## Sien ook 
* Lys van katrasse

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Pixie-bob

Die **Pixie-bob** is ’n katras wat moontlik afstammelinge is van hibrides, maar as ’n gedomestikeerde kat beskou word.

## Geskiedenis 
duimnael|links|220px|Pixie-bobs het gewoonlik kort hare.
In 1985 het Carol Ann Brewer ’n polidaktiele kat met ’n kort, stomp stert in die Kaskadegebergte in die Amerikaanse staat Washington gekoop. In 1986 het sy nog ’n kat gekry waarvan die pa glo ’n voskat was. Dié het met ’n huiskat met bruin kolle gepaar en Brewer het een van die katjies gehou. Sy het haar Pixie genoem en ’n teelprogram met haar begin.

In die volgende paar jaar het Brewer nog 23 katte van die Kaskadegebergte by haar program ingesluit wat volgens haar die resultaat was van natuurlike parings tussen vos- en huiskatte. Terselfdertyd het ander telers in Amerika gewerk met plaaskatte met ’n duidelik wilde voorkoms. Hulle het met Brewer saamgewerk om ’n breë genetiese basis te skep vir die ontwikkeling van die moderne Pixie-bob.

Hulle het eindelik The International Cat Association (TICA) en die American Cat Fancier's Association (ACFA) oorreed om die kat te erken. Dit het in 1998 kampioenskapstatus gekry.

Hoewel tekens van wilde katte in die gene opgespoor is, word dit vir alle doeleindes beskou as ’n gedomestikeerde kat.

## Beskrywing 
Pixie-bobs kan groot wees, maar die gemiddelde gewig is sowat 5&nbsp;kg. Hulle bereik ná sowat vier jaar ’n volwasse ouderdom in vergelyking met die een jaar van die meeste katrasse. Die meeste Pixie-bobs het swart hare en vel onder hul pote en swart lippe. Hulle het wit hare om die oë en op die bors, maar het dikwels ’n swart vel onder die wit hare. Die pels het ’n patroon soos dié van ’n voskat, dikwels gemeng met rooi skakerings. Hoewel sommige lang hare het, is die meeste kortharig. Die oë is groen of goud en het ’n driehoekige vorm. Sterte is afwesig, lank of tussen 5 en 10&nbsp;cm (TICA-vereiste).

Die katte is intelligent, spelerig en sosiaal en sal hul eienaar in die huis rond volg. Hulle maak tjirp- en gromgeluide, maar die meeste miaau nie baie nie en sommige miaau nooit.

## Sien ook 
* Lys van katrasse

## Verwysings 
## Eksterne skakels 
* Webtuiste van Carol Ann Brewer
* Internasionale databasis
*
*15px Hierdie artikel is vertaal uit die Engelse Wikipedia
Slym-klipkabeljou

Die **slym-klipkabeljou** (*Epinephelus tauvina*) is 'n vis wat voorkom in die Indiese-Pasifiese area en aan die ooskus van Afrika van die Rooisee tot by die Oos-Kaap. In Engels staan die vis bekend as die *Greasy rockcod*.

## Voorkoms 
Die vis se kop en lyf is vaalgrys tot bruin en bedek met oranje-rooi kolletjies. Daar is somtyds ook 'n klomp swart vlekke te sien by die basis van die dorsale vin. Die vis word tot 75&nbsp;cm lank.

## Habitat 
Die vis leef in skoon water in rots en koraalriwwe tot op dieptes van 52&nbsp;m maar kom nie voor in riviermondings nie soos ander spesies van dieselfde familie nie. Die vis vreet hoofsaaklik vis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Epinephelus-tauvina.html
Draadvin-goudvissie

Die **Draadvin-goudvissie** (*Nemanthias carberryi*) is 'n vis wat voorkom in die Indiese-Pasifiese area, Madagaskar, Comore-eilande, Seychelle, Maldives en aan die ooskus van Afrika vanaf die Golf van Aden tot by die Aliwal-bank. In Engels staan die vis bekend as die *Threadfin goldie*.

## Voorkoms 
Die wyfie lyk anders as die mannetjie. Die mannetjie se lyf en kop is oranjekleurig terwyl die bokant van die kop en rug rooier is. Die dorsale vin is rooi terwyl slegs die onderste gedeelte van die dorsale vin geel is aan die agter kant. Die stertvin se onderste lob is besonder lank en die bekken vin het ook 'n lang draad, verby die anale vin. Die wyfies is net oranje-rooi en die stertvin lobbe is ewe lank. Die vis word tot 8&nbsp;cm lank.

## Habitat 
Die vis kom in skole voor oor koraalriwwe in water wat tussen 10 – 30&nbsp;m diep is. Die vis oorleef in akwariums saam met ander **Draadvin-goudvissies**.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Nemanthias-carberryi.html
Jacaranda FM

**Jacaranda FM** is 'n kommersiële Suid-Afrikaanse radiostasie wat in Afrikaans en Engels uitsaai. Hulle senders dek Gauteng, Limpopo, Mpumalanga en die Noordwesprovinsie, en daar kan ook aanlyn op die stasie ingeskakel word. Hulle saai op die frekwensie 93.9 – 97.1 MHz FM uit. Die stasie se slagspreuk is *"More Music You Love"* maar het al verskeie kere oor die jare verander en was al onder andere ''"Life's Greatest Hits"* en *"80’s, 90’s and now"'' op verskillende tye.

## Geskiedenis 
Die eerste uitsending van **Radio Jakaranda** (die naam van die radiostasie tydens sy stigting) het begin om middernag op die eerste Januarie 1986. Dit het sekondes na die staking in uitsending van Springbokradio begin as 'n projek deur die SAUK om sy streeksradiostasies uit te brei. Dit het daarna hande verwissel en word tans hoofsaaklik (80% aandele) deur Kagiso Media besit.

## Verwysings
See-goudvissie

Die **seegoudvissie** (*Pseudanthias squamipinnis*) is 'n vis wat voorkom in die tropiese en subtropiese water in die Indiese-Pasifiese gebied en aan die ooskus van Afrika vanaf die Rooisee tot by die Aliwal-bank. In Engels staan die vis as die *sea goldie* bekend.

## Voorkoms 
[links|duimnael|'n Mannetjie, in [Dahab in Egipte afgeneem.]]

Die kleure van die mannetjie en wyfie verskil. Die wyfie is oranje terwyl die mannetjie meer rooi met 'n goudskynsel is. Die mannetjie se derde stekel van die dorsale vin is verleng en het twee rooi kolle op die pektorale vinne. Die vis word 10&nbsp;cm groot.

## Habitat 
Die vis leef in skole saam in water wat 10 – 25&nbsp;m diep is op koraalriwwe. Hulle vreet soöplankton en die larwes van skaaldiere. Al die klein vissies word as wyfies gebore en 'n dominante wyfie verander van geslag om die rol as mannetjie aan te neem. Indien die mannetjie iets sou oorkom, verander die dominante wyfie van geslag en kleur om as die mannetjie te dien. Die vis is gewild onder akwariumversamelaars.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Coastal Fishes of Southern Africa. Phil & Elaine Heemstra. 2004. 
* Sea Fishes of Southern Africa. Rudy van der Elst & Dennis King. 2006. 

## Eksterne skakel 
* http://fishbase.org/summary/Pseudanthias-squamipinnis.html

Lêer:Anthia goldfish.JPG|Wyfies in Dahab afgeneem.
Lêer:Anthias on reef.JPG|'n Skool van seegoudvissies.
Lêer:Aggregation of sea goldie.JPG|'n Groot skool seegoudvissies.
Briekwabaars

[duimnael|links|190px|'n Briekwabaars tussen [Goue koningvisse]]

Die **briekwabaars** (*Epinephelus lanceolatus*) is 'n vis wat voorkom in die Indiese-Pasifiese area, die Rooisee en aan die ooskus van Afrika van Oman tot by Algoabaai. In Engels staan die vis as die *Brindle bass* bekend.

## Voorkoms 
Die jong visse is geel van kleur met onreëlmatige swart strepe oor die lyf. Die vis se kop en lyf is bruin met dowwe vlekke op terwyl daar swart kolletjies op die vinne is. Die vis word 2.7&nbsp;m lank en weeg dan tot 400&nbsp;kg.

## Habitat 
Die jong vissies leef in riviermondings en hawe-areas en die volwassenes in grotte in koraalriwwe en by wrakke in water van tot 100&nbsp;m diep. Die visse vreet vis, skaaldiere, klein krewe, jong seeskilpadjies en klein haaitjies. Hulle word deur die IUBN geklassifiseer as 'n kwesbare spesie en skubaduikers mag hulle nie skiet nie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Epinephelus-lanceolatus.html
Oranjekol-klipkabeljou

Die **oranjekol-klipkabeljou** (*Epinephelus coioides*) is 'n vis wat in die Indiese-Pasifiese area, die Rooisee en aan die ooskus van Afrika van die Persiese Golf tot by Durban voorkom. Die vis het onlangs die Middellandse See binnegedring via die Suezkanaal. In Engels staan die vis bekend as die *Orangespotted rockcod*.

## Voorkoms 
Die vis het oranje tot rooibruin kolletjies op die lyf en vinne en die kolletjies verdof soos die vis ouer word. Die vis word tot 100&nbsp;cm groot.

## Habitat 
Die vis word gevind in riviermondings en ook in kuswater tot op dieptes van 100&nbsp;m. Hulle vreet hoofsaaklik ander vis en skaaldiere. Die vis is gewild in die Taiwannese mark as 'n eetvis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Epinephelus-coioides.html
Göttingen

**Göttingen** is 'n stad in die suide van die Duitse deelstaat Nedersakse met 'n bevolking van 116&nbsp;052 in 2011. Göttingen het 'n lang tradisie as universiteitsstad en is die setel van talle akademiese en navorsingsinstellings.

Na Hannover, Brunswyk (Braunschweig), Osnabrück, Oldenburg en Wolfsburg is Göttingen die sesde grootste stad in Nedersakse. Die stad was tot in 1964 selfregerend en is daarna by die distrik Göttingen ingesluit. Dit fungeer as dié stad se administratiewe setel, maar geniet tegelykertyd nog alle voorregte van selfregerende stede.

## Verwysings
Amerikaanse stompstertkat

Die **Amerikaanse stompstertkat** (Engels: *American Bobtail*) is ’n redelik nuwe en ongewone langharige katras wat sy verskyning in die 1960's gemaak het. Hy word veral uitgeken aan sy kort stert wat sowat ’n derde tot die helfte van die lengte van ’n gewone kat se stert is. Dit is die gevolg van ’n genetiese mutasie wat die ontwikkeling van die stert beïnvloed, soos by die Manx.

Hulle het redelik stewige lywe met lang of kort hare. Hul pels en oë kan enige kleur wees, met die klem op die "wilde", gestreepte voorkoms op skoue.

## Sien ook 
* Lys van katrasse

## Verwysings 
## Eksterne skakels 
* Telersvereniging 
* Profiel

*15px Hierdie artikel is vertaal uit die Engelse Wikipedia
Emden

**Emden** is 'n stad en hawe in die deelstaat Nedersakse, Duitsland met sowat 51&nbsp;616 inwoners. Dit is geleë langs die Emsrivier.
LaPerm

Die **LaPerm** is ’n katras met die krullerige pels van ’n rex-kat wat in die VSA ontstaan het.

## Geskiedenis 
Die eerste LaPerm is in 1982 gebore en was ’n spontane mutasie in ’n andersins normale werpsel. Linda en Richard Koehl, wat die ras ontwikkel het, het op ’n plaas in Oregon gewoon, waar een van die plaaskatte, ’n gestreepte korthaarkat, geboorte aan dié krulhaarkat geskenk het. Sy is Curly gedoop. Later het Curly ook ’n werpsel gehad – vyf mannetjies wat almal soos sy gelyk het. Hulle het ook op die plaas aangebly, waar nog katte met dieselfde voorkoms mettertyd gebore is. Daar was kort- en langharige katte en ’n verskeidenheid kleure, onder meer sjokoladebruin en met kleurpunte.

Met behulp van ander katliefhebbers het Linda die kat ontwikkel om ’n gevestigde kampioenskap-ras in Amerika en ander dele van die wêreld te word.

Die LaPerm het noue bande met die Indiaanse kultuur in Amerika omdat die Koehls se plaas in ’n gebied is wat as ’n heilige gebied beskou word deur die Wishram-Indiane, ’n Chinook-sprekende stam. Baie Amerikaanse telers gee dus hul katte Indiaanse name en versier hul hokke in ’n Amerikaanse tema wanneer hulle hul katte skou. Linda het eers ander name oorweeg, maar toe op La Perm besluit weens die "permanente golwing" (Engels: *perm*) van die kat se pels. Dit is in lyn met die Chinook-tradisie om Franse leenwoorde aan te neem en die Franse onbepaalde lidwoord te gebruik om nuwe woorde te vorm.

## Beskrywing 
Die LaPerm is geneties uniek en nie verwant aan ander rex-katrasse nie. ’n Dominante geen veroorsaak die krul in die pels. Hulle is atleties gebou, met ’n gespierde, Oosterse tipe lyf van gemiddelde grootte, en langerige bene en nek. Hulle het groot, amandelvormige oë en ’n breë neus. Soos by ander rex-katte word alle kleure en patrone aanvaar, hoewel gestreepte, rooi en skilpaddop-patrone volop is vanweë hul herkoms. Veral die vroeë, oorspronklike kleure is gewild: lila, sjokoladebruin en met kleurpunte. Die pels is krullerig, maar sag en het dikwels ’n taamlik veeragtig gevoel as ’n mens daaraan raak. Die langste krulle kom aan die nek en maag en agter die ore voor. Hulle het ’n wollerige, krullerige stert.

Die LaPerm is liefdevol en sosiaal. Hulle is na bewering hipoallergenies en veroorsaak dus heelwat minder allergiese reaksies by die mens as ander katte.

## Sien ook 
* Lys van katrasse

## Verwysings 
## Bronne 
* Morris, Desmond. 1996. *Cat World: A Feline Encyclopaedia*
* Lawrence, A.D. 2000. *The LaPerm Cat: The New Wave in Cats for the Millennium*
* Helgren, J. Anne. 2001. *Rex Cats*
* Verskeie. 2007. *LaPerm Cats, the Cat to Curl Up With*

## Eksterne skakels 
* Suider-Afrikaanse standaarde 
* Britse LaPerm-katklub
* Amerikaanse klub
* Rex-katklub
* LaPerm-telersinligting
*
*15px Hierdie artikel is vertaal uit die Engelse Wikipedia
Selkirk-rex

Die **Selkirk-rex** is ’n katras met dieselfde krulhaarpels as ander rex-katte. Anders as die Devon- en Corniese rex het die kat al die hare van ander katrasse en is die pels van normale lengte.

## Geskiedenis 
Die Selkirk-rex het in 1987 in die Amerikaanse staat Montana ontstaan. Die enigste ongewone kat in ’n werpsel het eindelik by die teler van Persiese katte, Jeri Newman, beland en sy het met ’n swart Persiese mannetjie gepaar. Drie van haar katjies was rex-katte en die ander drie het reguit hare gehad. Verskeie ander rasse is gebruik om die Selkirk-rex te ontwikkel, soos Persiese katte, Himalajakatte en Amerikaanse, eksotiese en Britse korthaarkatte. Anders as ander rex-katte, is die Selkirk-rex nie minder allergenies vir mense nie.

Die ras is in 1992 deur The International Cat Association (TICA) aanvaar, en in Amerika in 1998 deur die American Cat Fanciers Association (ACFA) en in 2000 deur die Cat Fanciers' Association (CFA).

## Beskrywing 
Katte met twee lengtes hare is ontwikkel: lank en kort (medium). Dit is ’n stewig geboude kat soos ’n Britse korthaarkat. Die pels is sag en lyk wollerig. Die kop is rond en die oë groot en rond. Alle kleure word aanvaar, ook sepia, mink, lila, gerook en met kleurpunte.

Die geaardheid weerspieël dié van die katte waaruit die ras ontstaan het. Dit het die rustigheid van Britse korthaarkatte, die troetelbare eienskappe van die Persiese kat en is spelerig soos ’n eksotiese korthaarkat. Hulle is geduldig, liefdevol en verdraagsaam.

## Sien ook 
* Lys van katrasse

## Eksterne skakels 
* Suider-Afrikaanse standaarde 
* Rex-katklub (Brittanje)
* ACFA-teelprofiel
* CFA-teelprofiel 
* TICA-standaarde 
*
*15px Hierdie artikel is vertaal uit die Engelse Wikipedia
Bend Over And Pray The Lord

**Bend Over And Pray The Lord** is 'n album van die Finse hardrock/heavy metal musiekgroep Lordi. Dit is in 1999 opgeneem, maar eers in die lente van 2012 vrygestel. 

## Snitte 
# Get Heavy
# Playing The Devil (Bend Over and Pray the Lord)
# Cyberundertaker
# Steamroller
# Almost Human
# Idol
# Paint In Blood
# Death Suits You Fine
# I Am The Leviathan
# Take Me To Your Leader
# Monstermotorhellmachine
# With Love And Sledgehammer
# The Dead Are The Family
# White Lightning Moonshine

## Albumbesetting 
* Mr. Lordi (Tomi Putaansuu)
* Amen (Jussi Sydänmaa)
* G-Stealer (Sami Keinänen)
* Enary (Erna Siikavirta)
Groottandsaagvis

Die **groottandsaagvis** (*Pristis microdon*) is 'n vis wat voorkom in die tropiese waters van die wêreld. Daar is min studies gedoen oor die spesies, maar dit word geklassifiseer as 'n kritiek bedreigde spesie. In Engels staan die vis bekend as die *Largetooth sawfish*.

## Voorkoms 
duimnael|links|250px|Van onder gesien.

Die uitstaande kenmerk is die snoet met 17 - 22&nbsp;tande wat soos 'n saag lyk. Die res van die lyf lyk soos dié van 'n haai. Die vis word tot 6.6&nbsp;m lank - die saag ingesluit.

## Habitat 
Die vis verkies rivierbeddings, beskermde baaie aan die kus, riviere en mere om in te leef.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* *Pristis-microdon* by Fishbase.
Dragon Li

Die **Dragon Li** (Chinees: 狸花猫; *Li Hua Mao*) is ’n Chinese katras. Die Chinese naam beteken "jakkalsblomkat" na aanleiding van sy ooreenkoms met die jakkals en die kenmerkende patroon van die pels.

## Geskiedenis 
Daar word geglo Dragon Li's stam van die Chinese bergkat (*Felis silvestris bieti*) af en dat hulle self mak geword het. Daar is egter geen bewyse daarvoor nie. Dit is ’n skaars spesie, selfs in China self. Die katte is in 2003 die eerste keer as ’n eksperimentele ras in China geskou. In 2010 is dit deur die Cat Fanciers' Association (CFA) in die Gemengde Klas aanvaar.

## Beskrywing 
Die Dragon Li het ’n unieke goudbruin kleur met onderbroke strepe. Dit het groot, ronde, amandelvormige geel of groen oë. Die lyf is stewig en van gemiddelde grootte. Die kat is besonder intelligent en baie bewus van sy omgewing.

## Sien ook 
Lys van katrasse

## Verwysings 
## Eksterne skakels 
* The Messybeast.com Cat Breed List URL besoek op 2012-01.21
* Chinese katrasse; blog. URL besoek op 2012-01.21
* Wocat breed database URL besoek op 2012-01.21
*
*15px Hierdie artikel is vertaal uit die Engelse Wikipedia